 **Fakultná nemocnica s poliklinikou Nové Zámky**

Slovenská ulica 11 A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

**Výzva na predloženie ponuky na výber dodávateľa**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

na predmet zákazky:

***Automatický softvér pre vyhodnotenie multimodalitného CT zobrazovania***

1. **Identifikácia verejného obstarávateľa**

Názov: Fakultná nemocnica s poliklinikou Nové Zámky

Sídlo: Slovenská ulica 11 A, 940 34 Nové Zámky

Právna forma: príspevková organizácia

Zastúpená: MUDr. Karol Hajnovič - riaditeľ FNsP Nové Zámky

IČO: 173 361 12

DIČ: 2021068324

IČ DPH: SK2021068324

Bankové spojenie: Štátna pokladnica, Radlinského 32, 810 05 Bratislava

BIC/SWIFT: SPSRSKBA

Číslo účtu príjemcu:7000540295/8180

Číslo IBAN : SK88 8180 0000 0070 0054 0295

Názov účtu príjemcu: BÚ neúročený FNsP NZ

**Kontaktná osoba určená pre styk s uchádzačmi:**

MUDr. Daša Viszlayová, PhD., primár neurologickej kliniky, tel. 035/6912626, [dasa.viszlayova@nspnz.sk](mailto:dasa.viszlayova@nspnz.sk)

Mgr. Bc. Roland Száz, zástupca riaditeľa pre vnútornú správu, tel. 035/691224, [roland.szaz@nspnz.sk](mailto:roland.szaz@nspnz.sk)

**Oddelenie verejného obstarávania:**

Ing. Katalin Szabó, tel. 035/691 2214, [katalin.szabo@nspnz.sk](mailto:katalin.szabo@nspnz.sk)

1. **Predmet zákazky:**

**Automatický softvér pre vyhodnotenie multimodalitného CT zobrazovania**

Spoločný slovník obstarávania (CPV)

48180000-3 Softvérový balík pre zdravotníctvo

1. **Rozdelenie predmetu zákazky na časti**  
   Verejný obstarávateľ  vyžaduje predloženie ponuky na dodávku  celého predmetu zákazky.
2. **Opis predmetu zákazky:**

Predmetom zákazky je dodávka licencie na používanie služby: „Automatický softvér pre vyhodnotenie multimodalitného CT zobrazovania“ pre neurologické oddelenie FNsP Nové Zámky, jeho dodanie na miesto určenia, následne implementácia a s ním súvisiace služby (zaškolenie personálu) *na obdobie 48 mesiacov ( 4 roky*).

*V cene služby požadujeme dodávku technického vybavenia (servera), SW aktualizáciu , servisnú podporu v slovenskom jazyku, použitie služby musí byť poskytovaná min. na 2 CT prístrojoch.*

**Bližšia špecifikácia predmetu zákazky tvorí prílohu tejto výzvy.**

1. Ekvivalentné/ Variantné riešenie:

Ekvivalentné riešenie - V prípade ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, obstarávateľ pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok:

* ponúkaný ekvivalent musí mať rovnaké alebo lepšie technické a úžitkové parametre,
* uchádzač musí v ponuke predložiť ako prílohu „Zoznam ponúkaných ekvivalentných položiek“, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby verejný obstarávateľ vedel pri hodnotení ponuky posúdiť, či ponúkaný výrobok, zariaďovací predmet alebo materiál je alebo nie je ekvivalentom k tomu, ktorý bol požadovaný podľa súťažných podkladov.

Variantné riešenie - neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené. Ak súčasťou ponuky bude viac riešení a nebude zrejmé, ktoré riešenie je základná ponuka a ktoré je variantné riešenie, takáto ponuka bude zo súťaže vylúčená.

1. **Predpokladaná hodnota zákazky: :** je 69 500,00 Eur bez DPH
2. **Lehota na predkladanie ponúk: 15.6.2022 do 10.00 h.** – ponuka sa predkladá elektronicky v systéme IS EVO.
3. **Lehota viazanosti ponúk:** do 31.8.2022
4. **Jazyk ponuky:** Ponuky sa predkladajú v slovenskom jazyku, alebo v jazyku českom.
5. **Výsledok verejného obstarávania:**

Výsledkom verejného obstarávania bude uzatvorenie licenčnej zmluvy na obdobie 48 mesiacov.

1. **Hlavné podmienky financovania a platobné podmienky: (povinné náležitosti zmluvy) :**

* Predmet zákazky sa bude financovať formou bezhotovostného platobného styku na základe faktúry s lehotou splatnosti **60** (šesťdesiat) kalendárnych dní odo dňa doručenia faktúry dodávateľa na adresu verejného obstarávateľa (t. j. objednávateľa). Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti, resp. nebude po stránke vecnej alebo formálnej stránke správne vyhotovená, má objednávateľ právo vrátiť ju dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry objednávateľovi.

**Dodávateľ je povinný vystaviť faktúru do 15 dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bola služba poskytnutá .**

* Postúpenie pohľadávok dodávateľa podľa § 524 a nasl. Zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho písomného súhlasu objednávateľa je zakázané. Právny úkon, ktorým budú postúpené pohľadávky dodávateľa v rozpore s dohodou objednávateľa a dodávateľa podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom. Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.
* Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany dodávateľa je bez predchádzajúceho súhlasu objednávateľa zakázaná. Právny úkon, ktorým dodávateľ akceptuje ručiteľské vyhlásenie tretej osoby, na základe ktorého sa tretia osoba stane veriteľom objednávateľa v rozpore s dohodou dodávateľa a objednávateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.

* Dodávateľ sa zaväzuje, že pohľadávky vzniknuté z tejto zmluvy nepoužije ako predmet zálohu. Dodávateľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči dodávateľovi, a to pod sankciou neplatnosti takéhoto úkonu.

Predmet zákazky bude financovaný z **vlastných prostriedkov** verejného obstarávateľa.

1. **Podmienky účasti:**
2. Ponuku **môže predložiť fyzická osoba, právnická osoba alebo skupina takýchto osôb, ktorá má oprávnenie podnikať v predmete podnikania na činnosť, ktorá sa vzťahuje na predmet zákazky.**

***V prípade, ak uchádzač je vlastníkom autorských práv na produkty, ktoré sú predmetom zákazky, túto skutočnosť uchádzač preukazuje relevantným dokladom (čestné vyhlásenie, potvrdenie a pod. ).***

1. **uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku,**
2. **uchádzač nemôže mať uložený zákaz účasti** vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

**Ponuka:**

V ponuke predložte nasledovné doklady a dokumenty:

1. Uchádzačom podpísaná a opečiatkovaná cenová ponuka (príloha č. 1) – Tabuľka Návrh   
   na plnenia stanoveného kritéria -  **Celková cena v eurách bez DPH, DPH a s DPH**, ktorou sa rozumie celková cena za plnenie predmetu zákazky. V navrhnutej cene požadujeme zahrnúť všetky náklady.
2. Doklad, ktorým uchádzač preukáže oprávnenie podnikať v predmete podnikania na činnosť, ktorá sa vzťahuje na predmet zákazky – uchádzač predloží neoverenú kópiu dokladu alebo uvedie názov, číslo oprávnenia, príp. link, na základe ktorého si verejný obstarávateľ overí vo zverejnených profesijných registroch tieto skutočnosti. V prípade uchádzača z iných krajín ako SR, ČR sa vyžaduje predloženie dokladu v slovenskom, resp. českom jazyku.
3. **Stručný opis ponúkaného riešenia –** za účelom overenia komisiou splnenie požiadaviek na predmet zákazky
4. **Kritériá na vyhodnotenie ponúk:**

Cenová ponuka, ktorá splní všetky požadované parametre, bude zahrnutá do vyhodnotenia prieskumu trhu.

Jediným kritériom vyhodnotenia cenovej ponuky bude **najnižšia cena v** **eur s DPH** za celý predmet zákazky bez možnosti účtovať ďalšie náklady (cestovné, kopírovanie, administratívne činnosti, CD, papier a iné) (uchádzač uvedie cenu v zmysle prílohy č. 1). Poradie ponúk sa stanoví od najnižšej ceny po najvyššiu cenu. Úspešným uchádzačom sa stane uchádzač s najnižšou cenou v EUR s DPH.

Navrhovanú zmluvnú cenu je potrebné rozpísať:

* cena v eur bez DPH
* výška DPH,
* cena spolu v eur vrátane DPH,

prípadne uviesť, ak nie ste platcom DPH..

Ak uchádzač je platcom dane z pridanej hodnoty (ďalej len „DPH“), navrhovanú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.

Ak uchádzač nie je platcom DPH, na túto skutočnosť v ponuke upozorní a predloží cenovú ponuku, ktorá je konečná, nemenná. Uchádzač v cenovej ponuke uvedie cenu v EUR bez DPH a cenu v EUR s DPH rovnaké a samotnú DPH nevyjadruje. Pri vyhodnocovaní uchádzača sa bude vyhodnocovať ponuka celková v EUR.

Poradie ponúk sa stanoví od najnižšej ceny po najvyššiu. Úspešným uchádzačom sa stane uchádzač s najnižšou cenou v EUR s DPH.

Vyhodnotenie ponúk sa uskutoční bez prítomnosti uchádzačov.

1. **Dôvody na zrušenie Výzvy:**

Verejný obstarávateľ môže zrušiť použitý postup zadávania zákazky z nasledovných dôvodov

* nebola predložená žiadna ponuka,
* ani jeden uchádzač nesplnil podmienky Výzvy,
* zmenili sa okolnosti, za ktorých sa vyhlásilo toto verejné obstarávanie,

1. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečené písomne elektronickou formou cez informačný systém Elektronického verejného obstarávania (ďalej len „IS EVO“). Postup vytvorenia ponuky v zákazke: 1.Zobrazenie formulára ponuky a jeho vyplnenie, 2.Pridanie potrebných príloh ponuky, 3. Vyplnenie štruktúrovaných kritérií, ak ich verejný obstarávateľ nastavil, 4.Odoslanie ponuky verejnému obstarávateľovi.

V Nových Zámkoch, dňa 2.6.2022

Osoba zodpovedná za verejné obstarávanie:

Ing. Katalin Szabó - referentka oddelenia verejného obstarávania .......................................

Ing. Vladimír Lipovský - vedúci odd . verejného obstarávania .........................................

Schválil :

............................................

MUDr. Karol Hajnovič

riaditeľ FNsP Nové Zámky

Prílohy.:

- špecifikácia

- návrh na plnenie kritéria

**Príloha č. 1.**

**Návrh uchádzača na plnenie kritéria**

***Automatický softvér pre vyhodnotenie multimodalitného CT zobrazovania***

|  |  |  |  |  |
| --- | --- | --- | --- | --- |
| **Predmet**  **zákazky** | **Cena v eur bez DPH za 1 mesiac** | **Cena v eur**  **bez DPH**  **za 48 mesiacov** | **DPH**  **v eur** | **Cena v eur**  **s DPH**  **za 48 mesiacov** |
| ***Licencia na používanie služby*** |  |  |  |  |

Obchodné meno uchádzača:

............................................................................................................................................

Sídlo alebo miesto podnikania:

............................................................................................................................................

E-mailová adresa: ............................................

Tel., mobil: .............................................

Dátum: .............................................

Osoba oprávnená konať v mene uchádzača:

................................................................................

(meno, priezvisko, podpis)